hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu ce hu hu hu hu hu hu hu hu hu hu hu hu zh hu fr
A kedvezményezett neve: SÁRKERESZTÚR KÖZSÉG ÖNKORMÁNYZATA
A projekt címe: „Lakhatási körülmények fejlesztése Sárkeresztúron”
A szerződött támogatás összege: 200 000 000,- Ft
A projekt tervezett befejezési dátuma: 2020.07.29
Projektünk az EFOP-1.6.2-16 „Szegregált élethelyzetek felszámolása komplex programokkal (ESZA)” projekt beavatkozásait egészíti ki a lakhatási beruházások támogatásával, szociális bérlakások kialakításával illetve Csillag szolgáltatóház és Csillag szolgáltató pont biztosításával.
A projekt keretében 7 db szociális bérlakás kialakítása történik meg, mindegyik új építés keretében. A projekt tevékenységei hozzájárulnak a marginalizált családoknak a többségi társadalomba történő fizikai és társadalmi integrációjához, és mérséklik a területre jellemző szegregációt.
A kialakítandó szociális bérlakások tervezését a projekt előkészítésébe bevont építészmérnök végezte, ez biztosítja az újonnan épülő lakások magas színvonalát. A Csillagpont funkcióit a TÁMOP-5.3.6 projektben kialakított szolgáltató pont biztosítja. Ennek köszönhetően javul a területen élő célcsoporttagok szolgáltatásokhoz való hozzáférése a jelenlét típusú szociális munka által biztosított szolgáltatásokon keresztül.
Projektünk célja a további leszakadás megállítása, és a szegregátum és az ott élő lakosság státuszának javítása, rehabilitálása, olyan hosszú távú megoldásokon alapuló komplex felzárkózást segítő rendszer működtetése, mely érdemben tud hozzájárulni az itt élő emberek életminőségének javításához.
A projekt célcsoportját azok az EFOP-1.6.2 projektbe bevont, az akcióterületen élő, 16-54 éves emberek alkotják, akikre egyéni fejlesztési terv készül, valamint az ő családtagjaik, akik családi fejlesztési tervvel rendelkeznek, tágabb értelemben véve pedig a területen élő összlakosság és a település egésze.
A projekt hatására minimum 32 fő lakhatási körülményei javulnak jelentős mértékben. Önkormányzatunknál a projekt megvalósításához szükséges humán erőforrások, illetve biztosításukhoz szükséges cselekvési terv rendelkezésre áll, a projekt tervezése során a hosszú távú eredményekre, valamint a projekt fenntarthatóságára kiemelt hangsúlyt fektettünk.
A projekt tervezett befejezési dátuma: 2020.07.29
A projektazonosító száma: EFOP-2.4.1-16-2017-00101
A kedvezményezett neve: Sárkeresztúr Község Önkormányzata
A projekt címe: Épületenergetikai fejlesztés Sárkeresztúr Község polgármesteri hivatali épületén
A szerződött támogatás összege: 44 999 900,- Ft
A támogatás mértéke: 100%
A projekt tartalmának bemutatása:
A projekt keretében Sárkeresztúr Község Önkormányzata Polgármesteri Hivatala kerül felújításra.
Cél a Polgármesteri Hivatal épület magas energiaköltségeinek csökkentése. A magas üzemeltetési költségek okai több összetevőből származnak. Egyrészt az épületek nem megfelelő hőszigeteltsége miatti jelentős energiaveszteségből. Másrészt a fűtési rendszer szabályozhatatlansága miatt, mert ahhoz, hogy a kazánoktól legtávolabbi helyiségekben is kellő hőmérséklet legyen, a közelebbi termeket jelentősen és feleslegesen túl kell fűteni. Harmadrészt pedig az alkalmazott berendezések nem megfelelő hatásfoka és magas karbantartási igényei miatt.
A felújítás során az épület 236 m2 hőszigetelést kap, valamint 90 m2 összfelületnyi nyílászáró kicserélésre kerül. A gépészeti felújítás során új kondenzációs gázkazán kerül beépítésre.
A projektben megvalósított energetikai korszerűsítés, a külső határoló szerkezetek utólagos szigetelése és a nyílászárók korszerűsítése/cseréje révén elért éves megtakarítás jelentős.
A projekt tervezett befejezési dátuma: 2018.12.31.
A projektazonosító száma: TOP-3.2.1-15-FE1-2016-00057
A kedvezményezett neve: Sárkeresztúr Község Önkormányzata
A projekt címe: Egészségügyi alapellátás infrastrukturális fejlesztése Sárkeresztúron
A szerződött támogatás összege: 13 120 000,- Ft
A támogatás mértéke: 100%
A projekt tartalmának bemutatása:
Sárkeresztúr Község Önkormányzata egy vegyes praxisú háziorvosi rendelőt kíván felújítani, mely egy 219 m 2 -es épületben biztosítja a megfelelő feltételeket. Az így felújított orvosi rendelő az Európai Uniós támogatási feltételeknek megfelelően részleges akadálymentesítéssel kerül kivitelezésre.
Az épület állaga leromlott, a nyílászárók megvetemedtek, korhadnak. Jelenlegi állapotukban nem javíthatóak (néhány cseréje az elmúlt években már megtörtént). Hőszigetelése az épületnek nincs, üzemeltetése, fűtése gazdaságtalan. A tervezett felújított épület mind a bekerülési mind a fenntartási-üzemeltetési költségek optimalizálása szempontjaiból kerül kialakításra (fokozott hőszigetelésű falazatok, födémek, nyílászárók, burkolatok). A beépítésre kerülő anyagok hosszú élettartalmúak.
Az épület gazdaságos energiafelhasználását egyrészt már a fűtés korszerű kiépítése jelenti, valamint a napkollektor használata biztosítja a környezetbarát energiafelhasználási technológiát, mely a működési költséget is csökkenti majd.
A fejlesztés eredményeként cél, hogy az épület energetikailag a korszerű minősítést elérje. A jelenlegi épületek energiafelhasználása jelentős a régi, elavult rendszerek állapota miatt, mely mind tovább növelik az energiaköltség- ráfordításokat.
A korszerű orvosi rendelő létrehozásával a minőségi egészségügyi szolgáltatásokhoz való hozzáférés biztosított lesz, mellyel a község népesség megtartó ereje nő, javul az itt lakók életminősége is.
A projekt tervezett befejezési dátuma: 2019.02.28.
A projektazonosító száma: TOP-4.1.1-15-FE1-2016-00034
© Copyright 2022 Pályázatok. Minden jog fenntartva. Blossom Coach | FejlesztetteBlossom Themes.Készítette: WordPress.